Oftast 4 - 7 lítil , hnöttótt , ljósmóleit öx á grönnum stráendanum líkt og perlur á bandi . Örfá karlblóm eru neðst í öxunum ; axhlífar himnukenndar með brúnleitum eða dökkgrænum miðstreng . Hulstrin eru gulbrún eða grænbrún , topplaga , með tenntum , hliðstæðum rifjum og stuttri trjónu . Tvö fræni . Stráin eru hvassþrístrend og lítið eitt snörp , blöðin flöt , 1,5 - 2,5 mm breið . Línstörin er ekki alltaf auðgreind frá blátoppastör . Línstörina má helzt þekkja á minni og hnöttóttari smáöxum , grennri stönglum , og á því að hún vex fremur í þurrlendi . Blátoppastörin er fremur í deiglendi og á vatnsbökkum , myndar þéttari toppa með skástæðum stráum . Línstör árið 1983 . Öx línstarar við Norðurhnjúka í Mývatnssveit 8. júlí 2008 .